ยังไม่เจอ ท่อนล่าง คนขับแบ็กโฮ ร่วงจากชั้น 6 ทับร่างขาดขณะรื้อโรงแรม
วิศวกรช่วยวิเคราะห์หาร่างกายท่อนล่างคนขับแบ็กโฮ หลังขึ้นไปรื้ออาคารโรงแรมย่านรัชดา และรถตกลงมาจากชั้น 6 ร่างขาด 2 ท่อน เจอท่อนบน ส่วนท่อนล่างหาย แนะใช้นำเศษปูนทางลาดออก อาจพบร่างที่เหลืออยู่ที่ใดที่หนึ่งจากอุบัติเหตุรถแบ็กโฮขนาดเล็ก พลัดตกลงมาจากชั้น 6 ขณะเข้ารื้อถอนตัวอาคารภายในพื้นที่รื้อถอนโรงแรมในซอยประชาราษฎร์บำเพ็ญ 6 แขวงและเขตห้วยขวาง กทม. เป็นเหตุให้ นายอติภัท เจือนรัมย์ อายุ 44 ปี คนขับแบ็กโฮถูกตัวรถทับจนร่างขาด 2 ท่อน ซึ่งวานนี้ (11 มี.ค.) เจ้าหน้าที่สามารถกู้ร่างได้เพียงท่อนบน แต่ยังหาท่อนล่างไม่พบความคืบหน้าเมื่อเวลา 10.00 น. วันที่ 12 มี.ค. เจ้าหน้าที่หน่วยกู้ภัยมูลนิธิป่อเต็กตึ๊ง พร้อมด้วยเจ้าหน้าที่สำนักป้องกันและบรรเทาสาธารณภัย กรุงเทพมหานคร กว่า 30 นาย พร้อมอุปกรณ์ค้นหา ร่วมกันวางแผนเพื่อทำการค้นหาร่างผู้เสียชีวิตอีกท่อนที่ยังหาไม่พบ โดยมีเจ้าหน้าที่จากวิศวกรรมสถานแห่งประเทศไทย ในพระบรมราชูปถัมภ์ (วสท.) และเจ้าหน้าที่โยธา กรุงเทพมหานคร ร่วมตรวจสอบความปลอดภัยในการลงพื้นที่ค้นหาครั้งนี้รองศาสตราจารย์ สิริวัฒน์ ไชยชนะ อุปนายกวิศวกรรมสถานแห่งประเทศไทย เปิดเผยว่า กรณีที่เกิดขึ้นยืนยันว่าเป็นอุบัติเหตุจากการทำการรื้อถอนอาคาร มิได้เป็นเหตุอาคารถล่มแต่อย่างใด และวันนี้ได้มาตรวจสอบในส่วนของโครงสร้างอาคารเพื่อดูว่ามีความปลอดภัยมากน้อยเพียงใด หากเจ้าหน้าที่จะเข้าไปค้นหาร่างท่อนล่างของผู้เสียชีวิตที่ยังหาไม่พบ ซึ่งเบื้องต้นโครงสร้างเสาคานนั้นยังแข็งแรงอยู่ แต่ส่วนที่เป็นอันตรายต่อผู้เข้าไปค้นหาคือกองเศษปูน เสาคานที่รื้อถอนออกไปแล้วอาจจะมีการสไลด์ลงมาทับได้ตลอดเวลาจากการวิเคราะห์ย้อนหลังพบว่า ทางลาดที่เกิดขึ้นนั้นมีอยู่แล้ว ร่างผู้เสียชีวิตไม่น่าจะอยู่ข้างใต้ และถ้าทำการค้นหาเกรงว่าจะเสียเวลาเปล่า ซึ่งจากการพูดคุยแผนแรกที่จะทำคือการนำเศษปูนที่ทำเป็นทางลาดออกให้มากที่สุด อาจจะพบร่างที่เหลืออยู่ที่ใดที่หนึ่งซึ่งอาจจะต้องใช้เวลาพอสมควรผู้สื่อข่าวรายงานว่า เจ้าหน้าที่ได้มีการประสานงานรถจักรกลขนาดใหญ่ของสำนักการโยธา กรุงเทพมหานคร ที่ใช้ในการเคลื่อนย้ายวัสดุขนาดใหญ่มาสนับสนุนภารกิจ.
วิศวกรช่วยวิเคราะห์หาร่างกายท่อนล่างคนขับแบ็กโฮ หลังขึ้นไปรื้ออาคารโรงแรมย่านรัชดาและรถตกลงมาจากชั้น 6 ร่างขาด2ท่อน เจอท่อนบน ส่วนท่อนล่างหาย แนะใช้นำเศษปูนทางลาดออก อาจพบร่างที่เหลืออยู่ที่
แบ็กโฮตกตึก,แบ็กโฮทับคนขับ,แบ็กโฮทับขาดสองท่อน,หาศพคนขับแบ็กโฮ,ข่าวทั่วไป